**Termeni de Referință**

**Consultanță pentru activități de promovare a vaccinării COVID-19** în cadrul Grantului ***“Fortificarea controlului tuberculozei și reducerea mortalității prin SIDA în Republica Moldova”***, finanțat de către Fondul Global pentru Combaterea SIDA, Tuberculozei şi Malariei, 2021-2023

**Descriere generală**

Republica Moldova se numără printre cele 18 țări cu prioritate înaltă pentru controlul tuberculozei în Regiunea europeană ale Organizației Mondiale a Sănătății (OMS) și printre cele 30 de țări din lume cu povara înaltă ale TB multidrogrezistente (MDR), TB fiind o prioritate de sănătate publică la nivel național. În 2017, incidența estimativă și mortalitatea prin TB au fost de 95 (a doua în regiunea europeană) și respectiv de 6,1 la 100.000 de locuitori, ambele cu o tendință de scădere de la mijlocul anilor 2000. În 2019, după datele Programului Național de Control al TB (PNCT), au fost înregistrate 2.865 de cazuri noi și recidive, cu o incidență totală de 71,7 la 100.000, o reducere de 5% față de 2018 și o reducere de 20% față de 2015.

Reieșind din ponderea joasă de acoperire cu vaccinare a populației RM, promovarea vaccinării și accesului la servicii preventive a grupurilor vulnerabile, precum și promovarea informației din surse credibile de informație (WHO, UN, CDC, librării online cu articole științifice) sunt esențiale pentru un control eficient al tuberculozei și aplicare a intervențiilor centrate pe nevoile persoanei afectate de tuberculoză.

**Scopul consultanței**

Scopul serviciilor de consultanță este Desfășurarea activităților de comunicare în rândul populațiilor cheie prin plasarea informațiilor privind promovarea vaccinării antiCOVID-19

**Responsabilități specifice**

1. Desfășurarea activităților de comunicare în rândul populațiilor cheie prin plasarea informațiilor privind promovarea vaccinării antiCOVID-19 pe pagina electronică [www.afi.md](http://www.afi.md) și pagina FB a AO AFI (cel puțin 2 publicații lunar).
2. Dezvoltarea unui Plan de promovare a vaccinării anti COVID -19 și instrumentelor de promovare pentru AO AFI și implementarea lui
3. Asigurarea mentenanței paginii electronice [www.afi.md](http://www.afi.md)

Toate materialele vor fi elaborate în limba română și traduse în limba engleză.

**Cerințe de calificare și baza pentru evaluare**

1. **Experiența generală (30 puncte)**

* Studii în sănătate publică, asistență socială, juridice sau domeniu conex;
* Minimum trei (3) ani de experiență relevantă dovedită;
* Experiență de lucru în OSC în domeniul sănătății publice sau în domeniu conex va fi o prioritate;

1. **Corespunderea pentru sarcină (60 puncte)**

* Cunoștințe și experiență substanțiale în analiza și implementarea activităților asemănătoare;
* Cunoștințe în gestionarea platformelor web și instrumentelor digitale;

1. Limba și experiența relevantă (10 puncte)

* Limba de lucru – română și engleză
* Abilități avansate în domeniile planificare și comunicare;
* Experiența anterioară în activități aferente comunicării în controlul tuberculozei ori alte programe de sănătate va constitui un avantaj.

**Durata serviciilor și timpul estimat**

Consultantul selectat își va asuma îndeplinirea tuturor responsabilităților prevăzute în cadrul prezentului Termen de Referință. Durata consultanței este de 90 zile din momentul semnării contractului.

Achitarea pentru serviciile prestate va fi realizată într-o singură tranșă după executarea tuturor sarcinilor.